Държавен вестник, бр. 28, 2016 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  28
в Наредба № Н-4 от 2007 г. за провеждане 
на конкурсите за директори на държавните 
културни институти (ДВ, бр. 50 от 2007 г.).
Чл. 13. (1) Директорът организира, коор-
динира и контролира цялостната дейност на 
музея, като:
1. представлява института пред всички 
държавни органи, физически и юридически 
лица в страната и в чужбина;
2. прилага системата на делегирания бю-
джет, която му дава право:
а) да се разпорежда самостоятелно със 
средствата на института;
б) да извършва компенсирани промени на 
утвърдените с бюджета му приходи и разходи, 
като уведомява за това Министерството на 
културата;
в) да определя числеността на персонала 
и възнагражденията на служителите и работ-
ниците при спазване на нормите, определени 
в съответните нормативни актове;
3. утвърждава структурата и числеността 
на персонала в музея и изпраща за сведение 
в Министерството на културата утвърдено 
длъжностно и поименно щатно разписание, 
както и актуализация при всяка промяна;
4. осъществява връзка и координация на 
културния институт с други държавни органи 
и културни институти;
5. със заповед определя материалноотго-
ворните лица и размера на тяхната отговор-
ност за опазване, съхранение и отчитане на 
фондовете на музея;
6. сключва, изменя и прекратява трудовите 
договори на служителите и обслужващия пер-
сонал, определя размера на индивидуалното 
трудово възнаграждение и другите материални 
стимули в съответствие с наличните средства 
и нормативни изисквания;
7. утвърждава правилник за вътрешния 
трудов ред и вътрешни правила за работната 
заплата, изготвя длъжностни характеристики 
на всички служители;
8. осъществява други правомощия, регла-
ментирани в Закона за културното наследство 
и други нормативни актове.
(2) Директорът е разпоредител с бюджета 
на музея. 
(3) Директорът спазва изискванията, за-
ложени в утвърдените от министъра на кул-
турата Правила за прилагане на системата 
на делегиран бюджет в държавни културни 
институти в областта на културното наслед-
ство и библиотечното дело.
Чл. 14. (1) При осъществяване на своите 
правомощия директорът се подпомага от 
заместник-директор по научната дейност и 
заместник-директор по административно-
стопанската част.
(2) Правомощията на директора на музея 
в негово отсъствие се осъществяват от за-
местник-директора, определен със заповед 
на директора.
Чл. 15. (1) Към музея функционират:
1. Комисия по идентификация и регис-
трация на културни ценности и определяне 
възнагражденията и стойността на движимите 
културни ценности, предоставени на музея;
2. Фондова комисия – извършва подбор на 
културните ценности и отнасянето им към 
съответните фондове и сбирки; в състава на 
комисията влизат директорът и уредниците;
3. Консервационно-реставрационен съ-
вет – съблюдава трайното опазване на кул-
турните ценности от музейния фонд и подпо-
мага дългосрочните планове на Централната 
лаборатория за консервация и реставрация; 
в състава му се включват реставратори от 
ЦЛКР и утвърдени специалисти от страната 
в областта на консервацията и реставрацията;
4. Научноизследователска група – включ-
ва специалистите от музея с научни степе-
ни  – главни асистенти, доценти и професори.
(2) Съставът и задачите на комисиите по 
ал. 1 се определят със заповед на директора.
Чл. 16. (1) Към музея функционират като 
съвещателни органи: 
1. директорски съвет – подпомага директо-
ра в неговите административно-организацион-
ни функции и включва заместник-директорите 
на музея, началниците на отдели, главния 
счетоводител и специалисти от музея; 
2. редакционно-издателска колегия – изра-
ботва годишните издателски планове на музея.
(2) Съставите на съвещателните органи по 
ал. 1 се определят със заповед на директора.
Раздел ІІІ
Финансиране на музея
Чл. 17. Музеят се финансира със средства 
от държавния бюджет, като прилага систе-
мата на делегирания бюджет. Средствата от 
държавния бюджет се определят на база на 
стандарти за финансиране, одобрени от Ми-
нистерския съвет, и включват:
1. субсидия, определена на базата на стан-
дарти за финансиране, одобрени от Минис-
терския съвет;
2. допълващи стандарти;
3. установеното в края на предходната 
година превишение на постъпленията над 
плащанията на музея;
4. реализираните собствени приходи на 
музея;
5. средствата по други програми и проекти, 
бенефициент по които е музеят;
6. средствата за реализиране на творчески 
програми и проекти, финансирани от Минис-
терството на културата на конкурсен принцип;
7. средствата, предоставени от общини по 
сключени договори.